# Desertec

Desertec és un projecte per produir energia solar tèrmica i eòlica aprofitant els terrenys dels deserts del Sàhara i d'Orient Pròxim, Està promogut per la Fundació Desertec i el consorci que ella mateixa forma amb les companyies europeees DII GmbH/ Desertec Industrial Initiative.
El projecte es va iniciar sota els auspicis del Club de Roma i la TREC (Cooperació d'Energia renovable transmediterrània) alemanya.
Es tracta de crear una xarxa interconectada alimentada per centrals solars instal·lades des del Marroc a l'Aràbia Saudita a través de Gibraltar i els cables submarins que van cap a Europa.
El projecte Desertec es fonamenta en el fet que cada km² de desert recull anualment una energia solar equivalent a 1,5 milions de barrils de petroli i que el conjunt dels deserts mundials podrien proporcionar, amb escreix, tota l'energia que el món utilitza; N'hi hauria prou amb cobrir el 0,3% de la superfície dels deserts mundials amb centrals tèrmiques. Això seria suficient per abastir les necessitats d'energia en el món al nivell del 2009 (que són al voltant de 18.000 TeraWatts h/any.

## Etapes del projecte

El protocol del projecte es va acordar el 13 de juliol del 2009.
* L'avantprojecte ha d'estar redactat abans de final del 2012.
* La primera etapa pilot probablement es faria al Marroc o Egipte amb un GigaWatt. La central tèrmica podria també dessalinitzar i potabilitzar l'aigua i proporcionar-la a la Franja de Gaza.
* El març del 2010 es van afegir més empreses al projecte; els grups Enel Green Power (Itàlia), Saint-Gobain Solar (França), Red Electrica (Espanya) i Nareva Holding (Marroc).

## Tecnologia

Es tracta de la tecnologia de les "Centrals solars termodinàmiques" que fan servir miralls parabòlics que produeixen vapor d'aigua a alta temperatura i a alta pressió i accionen una turbina i un alternador per a fer així electricitat.
Per a transportar l'electricitat s'espera disposar de nous tipus de línies d'alta tensió en corrent continu que permeten el transport a grans distàncies sense gaire pèrdua i més avantatjoses que les actuals de corrent altern.

## Necessitats financeres

Caldrien uns 400.000 milions d'euros.

## Crítiques

Necessitat de grans quantitats d'aigua. Risc d'inestabilitat política a la zona, possibles atacs terroristes. Europa dependrà de l'energia del nord d'Àfrica i del Pròxim Orient i per la part contrària, es podria pensar en un ecocolonialisme europeu sobre la zona productora. Climàticament d'una banda canviaria l'albedo dels deserts i de l'altra es reduiria l'emissió de CO2 provinent de combustibles fòssils.

## Referències

* ↑ . Archibald Preuschat «Siemens Eyes Orders From Econ Stimulus Plans». Wall Street Journal, 22-06-2009 [Consulta: 3 juliol 2009]. «Còpia arxivada». Arxivat de l'original el 2009-07-04. [Consulta: 29 abril 2010].
* ↑ Notícia a RTL info
* 1 2 Brève d'information Actu-Environnement du 2009/08/24
* ↑ http://www.futura-sciences.com/fr/news/t/developpement-durable-1/d/desertec-le-projet-colossal-du-solaire-saharien-pour-leurope_19889/
* ↑ Desertec
* ↑ http://www.actu-environnement.com/ae/news/projet_desertec_8112.php4 Brève d'information Actu-Environnement du 2009/08/24
* ↑ http://www.swissinfo.ch/fre/a_la_une/Desertec_un_coup_de_soleil_pour_une_Europe_verte.html?siteSect=108&sid=10957294&cKey=1247738689000&ty=st%5BEnllaç+no+actiu%5D
* ↑ http://www.desertec.org/

## Enllaços externs

* DESERTEC Foundation
* Industrial Initiative "Dii GmbH" Arxivat 2010-12-30 a Wayback Machine.
* Présentation Arxivat 2010-03-28 a Wayback Machine. sur Euronews
* Projet Desertec, le bonheur est dans le désert
* Desertec opportunities in the Middle East